cyanic-selkie/wikianc huggingface dataset:
কলা ভবন
জনপ্রিয় সংস্কৃতিতে
থাম্ব|144px|ভারতের প্রতীক নন্দলাল বসুকে ভারতের সংবিধানের মূল কপি সাজানোর দায়িত্ব দেওয়া হয়েছিল এবং তিনি এই কাজের জন্য তার বেশ কয়েকজন ছাত্রকে আকৃষ্ট করেছিলেন। তাঁদের মধ্যে বনি পটেল, গৌরী ভাঞ্জা, যমুনা সেন, অমলা সরকার, সুমিত্রা নারায়ণ, বিনায়ক মাসোজি, দীনানাথ ভার্গব, কৃপাল সিং শেখাওয়াত, জগদীশ মিত্তল ইত্যাদি ছিলেন। এটি ছিল উপমহাদেশের বিভিন্ন ঐতিহাসিক যুগের নিদর্শন সহ ৩০০টি বিজোড় পৃষ্ঠায় ৩৪-ইঞ্চি সীমানা চিত্রিত করা। নথিটি ১৯৫০ সালের ২৬ জানুয়ারি গৃহীত হয়েছিল। তৎকালীন ২১ বছর বয়সী দীননাথ ভার্গবকেও জাতীয় প্রতীকের নকশা অভিযোজিত করার দায়িত্ব দেওয়া হয়েছিল। বেওহর রামমনোহর সিংহ প্রস্তাবনা এবং কিছু অন্যান্য পৃষ্ঠা চিত্রিত করেছেন। আর শিব কুমার বলেছিলেন যে এটি সত্যিই গর্বের বিষয় যে কলা ভবনের শিল্পীরা মর্যাদাপূর্ণ নথিটি অলঙ্কৃত করেছেন।
২০১১ সালে, রবীন্দ্রনাথ ঠাকুরের ১৫০তম জন্মবার্ষিকী উপলক্ষে, রবীন্দ্র চিত্রাবলী প্রকাশ করা হয়েছিল। এটি রবীন্দ্র ভবন এবং কলা ভবন সংগ্রহ থেকে ১,৬০০টি চিত্রকলা এবং ভারত জুড়ে অন্যান্য প্রতিষ্ঠানের 200টি চিত্রকর্মের সমন্বয়ে চার খণ্ডের সেট।
১৯৪০-৪১ সালে কিংবদন্তি চলচ্চিত্র নির্মাতা সত্যজিৎ রায় বিনোদ বিহারী মুখাোপাধ্যায়ের অধীনে কলা ভবনে অধ্যয়ন করেছিলেন এবং পরে তাঁর শিক্ষকের উপর দ্য ইনার আই (১৯৭২) তথ্যচিত্র তৈরি করেছিলেন। এর আগে তিনি তাঁর জন্মশতবার্ষিকী উপলক্ষে রবীন্দ্রনাথ ঠাকুরের জীবনী নিয়ে ৫৪ মিনিটের একটি সাদা-কালো তথ্যচিত্র তৈরি করেছিলেন। চলচ্চিত্রটি ১৯৬১ সালে রাষ্ট্রপতির স্বর্ণপদক পুরস্কার এবং গোল্ডেন সিল জিতেছিল।
আরেক কিংবদন্তি চলচ্চিত্র নির্মাতা ঋত্বিক ঘটক, রামকিঙ্কর বেইজের উপর এক অসম্পূর্ণ তথ্যচিত্র তৈরি করেছিলেন। তিনি ১৯৭৫ সালে চলচ্চিত্র নির্মাণ শুরু করেছিলেন। ছবিটি প্রায় সম্পূর্ণ হলেও ঋত্বিক ঘটকের মৃত্যুর জন্য এটি অসমাপ্ত থেকে যায়।
ইবরার হোসাইন (কাবাডি)
ইবরার হোসাইন ২০ এপ্রিল ১৯৮৪ সালে জন্মগ্রহণ কারী একজন পাকিস্তানি পেশাদার আন্তর্জাতিক কাবাডি খেলোয়াড়। যিনি পাকিস্তান জাতীয় কাবাডি দলের সদস্য ছিলেন যে ২০১০ সালে কুয়াংচৌ তে এবং ইনছন নে ২০১৪ এশিয়ান গেমসে ব্রোঞ্জ পদক জিতেছিলেন।
জন্ম ও প্রাথমিক জীবন
১১ ই ডিসেম্বর ১৯৩৪।
আলকরা ইউনিয়ন
আলকরা বাংলাদেশের কুমিল্লা জেলার অন্তর্গত চৌদ্দগ্রাম উপজেলার একটি ইউনিয়ন।
আয়তন
আলকরা ইউনিয়নের আয়তন ১৯.৬৪ বর্গ কিলোমিটার।
জনসংখ্যা
আলকরা ইউনিয়নের জনসংখ্যা ৩৫,১৮৬ জন। এর মধ্যে পুরুষ ১৬,৪৭৯ জন এবং মহিলা ১৮,৭০৭ জন।
অবস্থান ও সীমানা
চৌদ্দগ্রাম উপজেলার সর্ব-দক্ষিণে আলকরা ইউনিয়নের অবস্থান। এ ইউনিয়নের উত্তরে জগন্নাথদীঘি ইউনিয়ন ও গুণবতী ইউনিয়ন; পশ্চিমে গুণবতী ইউনিয়ন ও নাঙ্গলকোট উপজেলার সাতবাড়িয়া ইউনিয়ন; দক্ষিণে ফেনী জেলার দাগনভূঞা উপজেলার সিন্দুরপুর ইউনিয়ন, ফেনী সদর উপজেলার শর্শদি ইউনিয়ন ও ধর্মপুর ইউনিয়ন এবং পূর্বে ভারতের ত্রিপুরা প্রদেশ অবস্থিত।
প্রশাসনিক কাঠামো
আলকরা ইউনিয়ন চৌদ্দগ্রাম উপজেলার আওতাধীন ১৪নং ইউনিয়ন পরিষদ। এ ইউনিয়নের প্রশাসনিক কার্যক্রম চৌদ্দগ্রাম থানার আওতাধীন। এটি জাতীয় সংসদের ২৫৯নং নির্বাচনী এলাকা কুমিল্লা-১১ এর অংশ। এ ইউনিয়নের গ্রামগুলো হল:
জনপ্রতিনিধি
• বর্তমান চেয়ারম্যানঃমাইনুউদ্দিন ভুঁইয়া
জাতীয় শিক্ষা উপদেষ্টা কমিটি, ১৯৭৮
জাতীয় শিক্ষা উপদেষ্টা কমিটি, ১৯৭৮ বা কাজী জাফর আহমেদ শিক্ষা কমিশন হলো বাংলাদেশের একটি একটি শিক্ষা কমিশন। এই শিক্ষা কমিশন বাংলাদেশের মাধ্যমিক শিক্ষা ব্যবস্থা, মাদ্রাসা শিক্ষা ব্যবস্থাকে সমন্বয় করার জন্য গঠিত হয়েছিলো। এই কমিটি মূলত কুদরত-ই-খুদা শিক্ষা কমিশনের রিপোর্টকে পর্যালোচনা করা ও শিক্ষাক্ষেত্রের সমস্যাসমূহ উদঘাটনের জন্য গঠন করা হয়েছিলো। কমিশন তাদের পর্যবেক্ষণ ও গবেষণা সমাপ্ত করে ১৯৭৯ সালের ৮ ফেব্রুয়ারি রিপোর্ট পেশ করে। এই কমিশনের প্রধান ছিলেন কাজী জাফর আহমেদ।
প্রস্তাবসমূহ
এই কমিশন তাদের রিপোর্টে এমনভাবে তৈরি করে, যাতে দেশে শিক্ষিতের হার বৃদ্ধি পায়। এছাড়াও এই শিক্ষিত জনগোষ্ঠী দেশের উন্নয়নে অংশগ্রহণ করতে পারে। রিপোর্টে মাধ্যমিক শিক্ষার প্রচলিত কাঠামোকে তিনটি উপ-পর্যায়ে ভাগ করা হয়। সেগুলো হল: নিম্ন মাধ্যমিক পর্যায় (৩ বছর), মাধ্যমিক পর্যায় (২ বছর) এবং উচ্চ মাধ্যমিক পর্যায় (২ বছর)। এই রিপোর্টে উল্লেখিত কিছু প্রস্তাবনা হচ্ছে:
আরশাদ আলী (দ্ব্যর্থতা নিরসন)
আরশাদ আলী দ্বারা উইকিপিডিয়ায় থাকা নিবন্ধ নিচের যে কাউকে বোঝানো যেতে পারেঃ-
সূরা শূরা
আশ-শূরা, (سورة الشورى, (পরামর্শ), মুসলমানদের ধর্মীয় গ্রন্থ কুরআনের ৪২ তম সূরা। এই সূরাটি মক্কায় অবতীর্ণ হয়েছে এবং এর আয়াত সংখ্যা ৫৩ টি।
নামকরণ
এই সূরার ৩৮ নং আয়াতের وَاَمْرُهُمْ شُوْرَي بَيْنَهُمْ আয়াতাংশ থেকে এর নামকরণ করা হয়েছে। এ নামের তাৎপর্য হলো, এটি সেই সূরা যার মধ্যে শূরা শব্দটি আছে।
আরশাদ আলী
আরশাদ আলী (ارشد على) চারসাদ্দা জেলার একজন পাকিস্তানি রাজনীতিবিদ। যিনি কওমি ওয়াতন পার্টির খাইবার পাখতুনখোয়া বিধানসভার সদস্য।
রাজনৈতিক ও কর্মজীবন
২০১৩ সালে পাকিস্তানের সাধারণ নির্বাচনে পিকে-১৯ (চারসাদ্দা-৩) থেকে কওমি ওয়াতন পার্টির টিকিটে আলী খাইবার পাখতুনখোয়া বিধানসভা সদস্য হিসাবে নির্বাচিত হয়েছিলেন।
সোমেশ্বরী নদী (দ্ব্যর্থতা নিরসন)
সোমেশ্বরী নদী দ্বারা সাধারণত নিচের নদীগুলোকে বোঝায়।
নদী
সাইফ আল-আদেল
সাইফ আল-আদেল ( আরবি: سيف العدل ; জন্ম: ১১ এপ্রিল, ১৯৬০/৬৩ ইং ) বা মোহাম্মদ সালাহ উদ্দিন জাইদান হলেন একজন প্রাক্তন মিশরীয় কর্নেল বিস্ফোরক বিশেষজ্ঞ, যিনি আল-কায়েদার বর্তমান ডি ফ্যাক্টো নেতা বলে ব্যাপকভাবে বিশ্বাস করা হয়। তানজানিয়া ও কেনিয়ায় মার্কিন যুক্তরাষ্ট্রের দূতাবাসে বোমা হামলায় মার্কিন যুক্তরাষ্ট্র সাইফকে অভিযুক্ত করেছিল।
মিশরীয় কর্তৃপক্ষের মতে সাইফ সম্পর্কিত এফবিআই তথ্য আল-কায়েদার দুই সদস্যের জীবনীকে বিভ্রান্ত করেছে। প্রথম, 'মুহাম্মদ সালাহ উদ্দিন জাইদান', যিনি সাইফ আল-আদেল নামে পরিচিত, একজন অর্থনীতি স্নাতক এবং ১৯৯১ সালে তিনি আল-কায়েদায় যোগ দান করেছিলেন; কিন্তু তিনি কখনো মিশরীয় ইসলামি জিহাদের সদস্য ছিলেন না। অপর এক ব্যক্তি হলেন মুহাম্মদ ইব্রাহিম মাকাউই', একজন সাবেক মিশরীয় স্পেশাল ফোর্সের কর্নেল এবং মিশরীয় ইসলামি জিহাদের একজন প্রাক্তন সদস্য, যিনি কারাগার থেকে মুক্তি পাওয়ার পর ১৯৮৭ সালে আফগানিস্তানে যান এবং পরবর্তীতে আল-কায়েদার একজন চার্টার সদস্য হিসাবে যোগদান করেন। সাইফ উসামা বিন লাদেনের ব্যক্তিগত নিরাপত্তার একজন তত্ত্বাবধায়ক ছিল এবং তাকে জিহাদি আন্দোলনের মধ্যে একজন "অভিজ্ঞ পেশাদার সৈনিক" হিসাবে বর্ণনা করা হয়।
অভিযোগ অনুযায়ী, আদেল আল-কায়েদার মজলিস আল শুরার সদস্য এবং এর সামরিক কমিটির সদস্য। তিনি আফগানিস্তান, পাকিস্তান ও সুদানে আলকায়েদা ও মিশরীয় ইসলামি জিহাদের সদস্য এবং জাতিসংঘ বিরোধী সোমালি উপজাতিদের সামরিক ও গোয়েন্দা প্রশিক্ষণ প্রদান করেছেন। এটাও সম্ভব হতে পারে যে, তার প্রশিক্ষণার্থীরা ১৯৯৩ সালে সংঘটিত মোগাদিশুর যুদ্ধে সোমালিদের অন্তর্ভুক্ত করেছিলেন এবং কেনিয়া সীমান্তের কাছে সোমালিয়ার রাস কামবোনিতে তিনি আল-কায়েদার প্রশিক্ষণ কেন্দ্র স্থাপন করেছিলেন।
আদেলকে মিশরীয় ইসলামি জিহাদের সাথে জড়িত থাকা এবং ১৯৮৭ সালে মিশর সরকারকে উৎখাতের চেষ্টা করার অভিযুক্ত করা হয়েছিল। এই অভিযোগ খারিজ হওয়ার পর ১৯৮৮ সালে তিনি আফগানিস্তানে সোভিয়েত আক্রমণ প্রতিহত করার জন্য মুজাহিদদের সাথে যোগ দিতে দেশ ত্যাগ করেন। তিনি আবু তালহা আল-সুদানী, সাইফ আল-ইসলাম আল-মাসরি, আবু জাফর আল-মাসরি ও আবু সালিম আলমসরির সাথে দক্ষিণ লেবাননে ভ্রমণ করেছিলেন বলে মনে করা হয়, যেখানে তিনি হিজবুল্লাহর সাথে প্রশিক্ষণ নেন।
কোযো
কোযো সিনজার পর্বতের দক্ষিণে সিনজার জেলার একটি ইয়াজিদি গ্রাম। ২০১৪ সালে সেখানে আইএস কর্তৃক ইয়াজিদিদের ওপর চালানো গনহত্যার ফলে গ্রামটি আন্তর্জাতিকভাবে পরিচিতি লাভ করে।
ইতিহাস
কোজো সমগ্র সিনজার এলাকার মতই একটি বিতর্কিত এলাকা। ইরাকি সংবিধানের ১৪০তম অনুচ্ছেদ অনুযায়ী এই গ্রাম ও এর বাসিন্দাদের জন্য যেকোন সিন্ধান্ত গ্রহণ হবে গণভোটের মাধ্যমে। ২০০৩ সাল থেকে কোযো কুর্দি পেসমেরগা বাহিনীর দখলে থাকে, যারা ২০১৪ সালের ২রা আগস্ট গ্রাম থেকে পালিয়ে যায়। ৩রা আগস্ট ২০১৪ সালে আইএস পুরো গ্রামের ওপর নিয়ন্ত্রণ নিয়ে নেয় এবং ২০১৭ সালে ইরাকি বাহিনী ও ইয়াজিদি মিলিশিয়ারা গ্রামটি আইএস মুক্ত করে।
জনসংখ্যা
কোযোতে শুধুমাত্র ইয়াজিদিদের বসবাস, যাদের অধিকাংশই কৃষক।
উল্লেখযোগ্য ব্যক্তি
ইয়াজিদি মানবাধিকার কর্মী নাদিয়া মুরাদ ও লামিয়া হাজী বাশার কোযোতে জন্মগ্রহণ করেছেন।
২০১৬ গ্রীষ্মকালীন অলিম্পিক ও প্যারালিম্পিকের মাঠসমূহ
এতে পূর্বের ১৮টি (যার ৮টির উন্নয়ন করা হয়েছে), নতুন ৯টি এবং অস্থায়ী ভাবে ৭টি মাঠ নির্ধারণ করা হয়েছে।
টীকা
1. Although the Opening Ceremony of the Olympics occurred on 5 August, football matches began on 3 August.
ফৌজিহ খলিলি
ফৌজিহ খলিলি (பௌசியா கலீலி; জন্ম: ১০ অক্টোবর ১৯৫৮) একজন সাবেক টেস্ট ও একদিনের আন্তর্জাতিক ক্রিকেটার, যিনি আন্তর্জাতিক ক্রিকেটে ভারত জাতীয় ক্রিকেট দলের হয়ে প্রতিনিধিত্ব করেছেন। ঘরোয়া ক্রিকেট লীগ পর্যায়ে তিনি তামিলনাড়ুর হয়ে প্রতিনিধিত্ব করেছেন। তিনি আন্তর্জাতিক পর্যায়ে ৮টি টেস্ট এবং ১৩টি একদিনের আন্তর্জাতিক ম্যাচ খেলেছেন। একমাত্র মহিলা উইকেটরক্ষক ক্রিকেটার হিসেবে তিনি মহিলা ক্রিকেট বিশ্বকাপ প্রতিযোগিতায় সর্বাধিক স্টাম্পিং করে ২০ উইকেট শিকারের কীর্তি গড়েন।
কোরিয়া উপসাগর
thumb|200px| কোরিয়া উপসাগরের অবস্থান thumb|300px|মহাশূন্যের উচ্চ থেকে দেখা কোরিয়া উপসাগর
কোরিয়া উপসাগর (Korea Bay; সরলীকৃত চীনা: 朝鲜湾; ঐতিহ্যবাহী চীনা: 朝鮮灣; pinyin: Cháoxiǎn Wān), প্রাশ্চাত্ত্য কোরিয়া উপসাগর নামেও পরিচিত, এটি চীনের লিয়াওনিং প্রদেশ এবং উত্তর কোরিয়ার প্যোনগান মধ্যে পীত সাগরের উত্তরে অবস্থিত।
ফেদেরিকো গারসিয়া লোরকা
ফেদেরিকো গারসিয়া লোরকা (Federico García Lorca) আধুনিক স্প্যানিশ সাহিত্যের অন্যতম কবি। তিনি একাধারে একজন কবি, নাট্যকার ও মঞ্চ পরিচালক ছিলেন। তিনি প্রজন্ম ২৭-এর(কবিদের সম্মিলনে গড়ে ওঠা সংগঠন, যারা ইউরোপিয়ান বিপ্লব স্প্যানিশ সাহিত্যে আনার চেষ্টা করে) একজন সদস্য হিসেবেই মূলত বিশ্বব্যাপী পরিচিতি পান। তার রচিত অসংখ্য রচনা ইংরেজি ভাষায় অনূদিত হয়ে ছড়িয়ে পড়ে বিশ্বের পাঠকদের কাছে এবং ধীরে ধীরে তার কাব্য-সাহিত্য প্রতিষ্ঠা লাভ করে স্বতন্ত্র এক ধারায়। স্প্যানিশ গৃহযুদ্ধের শুরুর দিকে জাতীয়বাদী কর্মিরা তাকে হত্যা করে, তার লাশ আর কখনও পাওয়া যায়নি। তাকে স্পেনে 'জনগণের কবি' বলে ডাকা হয়।
জন্ম ও বাল্যকাল
লোরকা ১৮৯৯ সালের ৫ জুন স্পেনের প্রাচীন ঐতিহ্যময় শহর গ্রানাডা থেকে পাঁচ মাইল দূরে আন্দালুসিয়ায় জন্মগ্রহণ করেন । তার পিতা ছিলেন একজন জমিদার আর মা ছিলেন স্কুল শিক্ষক, মূলত পিয়ানো বাজানো শেখাতেন। তাই খুব ছোটবেলায় সঙ্গীতের হাতেখড়ি হয় লোরকার। সেই সুবাদে জনপ্রিয় গানগুলো গাইতে পারতেন শৈশবে। ভগ্ন স্বাস্থ্যের কারণে খেলাধুলায় অংশগ্রহণ করা তার পক্ষে সম্ভব ছিল না, তাই বেশিরভাগ সময় কাটত বাড়ির আঙ্গিনায় আর পড়ার টেবিলে। দৈহিক পরিশ্রমে অপারগ ছিলেন বলে লোরকার নিকট স্বপ্নের জগতটা বেশ বড় হয়ে উঠে। স্পেনের পলস্নী জীবন, ষাঁড়ের লড়াই, প্রেম, জিপসিদের রোমান্টিক জীবন, লোকসঙ্গীত, লোকনৃত্য সবকিছু সম্পর্কেই সম্যক একটি ধারণা পেয়েছিলেন তিনি। ১৯০৫ সালে তারা চলে আসেন বালদেরুবিয়ো শহরে। সেখান থেকে ১৯০৯ সালে গ্রানাডা শহরের উপকণ্ঠে উয়ের্তা দে সান বিসেন্তেয় গিয়ে বসবাস শুরু করেন। লোরকার বয়স তখন ১১। যেসব জায়গায় লোরকা বসবাস করেছেন সর্বত্র প্রকৃতির সান্নিধ্য পেয়েছেন। পরবর্তীতে তার শিল্পচিন্তা ও লেখালেখিতে এর গভীর প্রভাব পড়েছিল।
শিক্ষাজীবন
ছোটবেলায় অসুস্থতার কারণে পড়াশোনায় কিছুটা অনিয়মিত হয়ে পড়েন লোরকা। স্কুলশিক্ষা সমাপ্তির পর ১৯১৫ সালে লোরকা গ্রানাডা বিশ্ববিদ্যালয়ে ভর্তি হন আইন ও সাহিত্য বিষয়ে। তবে সব প্রতিকূলতা উৎরে শেষপর্যন্ত তিনি আইনে স্নাতক করতে সক্ষম হন।
কর্মজীবন
গ্রাডিয়া বিশ্ববিদ্যালয়ে অধ্যয়নকালীন সময়ে তার মনে জাগে ভ্রমণের আকাঙ্ক্ষা। ১৯১৬-১৭ সালব্যাপী তিনি স্পেনের উত্তরে কাস্তিয়া, লেয়োন ও গালিথিয়া ঘুরে বেড়ান দন ফের্নান্দো দে লোস রিয়োস নামের এক অধ্যাপকের সঙ্গে। এ অধ্যাপক তাকে লেখালেখিতে উৎসাহিত করেন। সে সময় তিনি লিখেন ভ্রমণবৃত্তান্ত ইমপ্রেসিয়োনেস ই পাইসাহেস বা মানচিত্র ও ভূদৃশ্যাবলি। এটিই তার প্রথম প্রকাশিত বই (১৯১৮)। এর প্রকাশনায় অর্থ জুগিয়েছেন তার পিতা স্বয়ং।
১৯১৯ সালে লোরকা মাদ্রিদে চলে যান। সেখানে কাটিয়ে দেন পরবর্তী ১৫টি বছর। তার নতুন স্থান রেসিদেনসিয়া দে এস্তুদিয়ান্তে। এর সুবাদে তিনি মাদ্রিদ বিশ্ববিদ্যালয়ে ক্লাস করতে থাকেন। এবার তার পাঠের বিষয় আইন ও দর্শন। কিন্তু কিছুদিন পরেই হাঁপিয়ে ওঠেন। পাঠ্যক্রমভুক্ত বিধিবদ্ধ পাঠে তার আর মন বসে না। বিশ্ববিদ্যালয় ছেড়ে দিয়ে তিনি আত্মনিয়োগ করেন শিল্পচর্চায়। মগ্ন থাকেন অভিনয়, কবিতাপাঠ ও প্রাচীন লোকগীতি সংগ্রহে। এ সময় এল মালেফিসিয়ো দে লা মারিপোসা বা প্রজাপতির দুরভিসন্ধি নামে একটি নাটক লিখে ফেলেন। ১৯২০ সালে সেটি মঞ্চস্থ হলে ঢি ঢি পড়ে যায়। কারণ, নাটকটি ছিল প্রচলিত ঘরানার বাইরে। এটি রচিত পোকামাকড়ের জীবন নিয়ে, মূলত একটি তেলাপোকা ও একটি প্রজাপতির মধ্যে ভালোবাসার কাহিনি। পরের বছর প্রকাশিত হয় তার লোককাহিনিভিত্তিক লিব্রো দে পোয়েমাস বা কবিতার বই। এতে এসেছে ধর্মীয় বিশ্বাস, একাকিত্ব ও প্রকৃতির নানা অনুষঙ্গ।
লোরকার ওপর ফ্লামেঙ্কো ও যাযাবর সংস্কৃতির প্রভূত প্রভাব পড়েছিল। এ জন্য তাদের কথা ঘুরেফিরে এসেছে তার লেখায়। ফ্লামেঙ্কো সংস্কৃতির প্রসারে ১৯২২ সালে তিনি প্রথম ‘কান্তে হোন্দো’ বা ‘গভীর গান’ উৎসব আয়োজন করেন। স্পেনের বিখ্যাত ডিপ সং গায়ক ও পিয়ানোবাদকেরা তাতে অংশ নেন। তিনি বিশ শতকের তৃতীয় দশকের শুরুর দিকে যেসব কবিতা লিখেছেন, তাতে গভীর গানের আদল খুঁজে পাওয়া যাবে। লোরকা ‘সাতাশের প্রজন্ম’ নামে একটি আভাঁ গার্দ শিল্পীসংঘে যোগ দেন। এই সংঘে ছিলেন সালভাদর দালি ও লুইস বুনুয়েলের মতো জাঁদরেল শিল্পীরা, যাঁরা তাকে পরাবাস্তববাদ ও প্রতীকবাদের সঙ্গে পরিচয় করিয়ে দেন। এ দুই শিল্পদর্শনের আশ্রয়ে তার কবিতা হয়ে ওঠে সূক্ষ্ম ব্যঞ্জনাময়, নান্দনিকতায় গূঢ়। ১৯২৭ সালে প্রকাশিত হয় তার কানসিয়োনেস বা গীতিমালা। ১৯২৮ সালে আলোর মুখ দেখে রোমান্সেরো হিতানো বা জিপসি গাথা। এ বই তাকে খ্যাতির তুঙ্গে নিয়ে যায়।
কবিতার পাশাপাশি চলে তার নাট্যচর্চা। তার দ্বিতীয় নাটক মারিয়ানা পিনেদা ১৯২৭ সালে বার্সেলোনায় মঞ্চস্থ হলে বিপুল প্রশংসা কুড়ায়। পরের নাটক লা সাপাতেরা প্রোদিহিয়োসা বা মুচির আশ্চর্য বিবি একটি প্রহসন। তাতে চিত্রিত নারীর প্রতি গোপন প্রণয় ও স্খলনের কাহিনি।
লোরকা ১৯২৯ সালে নিউইয়র্কে পাড়ি জমান। ঘুরে বেড়ান হার্লেম ও ভের্মন্টে। তিনি কলাম্বিয়া স্কুল অব জেনারেল স্টাডিজে ভর্তি হন। বিষয় ইংরেজি। কিন্তু অধিকাংশ সময় ব্যস্ত থাকেন লেখালেখি নিয়ে। কিছুদিন কিউবার হাভানাতেও কাটান। নিউইয়র্কে বসে তিনি যে কবিতাগুলো লেখেন, সেসব সংকলিত হয় পোয়েতা এন নুয়েভা ইয়র্ক বা নিউইয়র্কের কবিতা গ্রন্থে। বইটি অবশ্য প্রকাশিত হয় তার মৃত্যুর পরে। এই গ্রন্থভুক্ত কবিতাগুলোতে নাগরিক যন্ত্রণা ও একাকিত্ববোধ তীব্র হয়ে ফুটে উঠেছে। ‘নিউ ইয়র্ক’ কবিতায় তিনি লেখেন (দেবীপ্রসাদ বন্দ্যোপাধ্যায় অনূদিত নিউ ইয়র্কে কবি থেকে): ‘এক ফোঁটা হাঁসের রক্তের/ বহুগুণিতাঙ্কের নিচটাতে,...কোমল রক্তের এক নদী।/যে নদী গান গেয়ে বয়ে চলে/ মহল্লার যত শয্যাঘর একে একে পিছে ফেলে/ পিছে ফেলে নিউইয়র্কের যত নকল ভোরের/ সিমেন্ট, বাতাস, টাকাকড়ি।’ তিনি প্রত্যক্ষ করেছেন ওয়াল স্ট্রিট ক্র্যাশ এবং এর ফলে উদ্ভূত অর্থনৈতিক মন্দা। তার মনে পুঁজিবাদের প্রতি ঘৃণা জন্ম নেয়। ধীরে ধীরে তিনি সমাজতন্ত্রের প্রতি ঝুঁকে পড়েন।
লোরকার সাহিত্যচিন্তা
লোরকার ১৮ বছরের কবিতা রচনার মধ্যে ৪ টি ধারায় ভাগ করা হয়:
১. প্রস্তুতির ও প্রাথমিক বছরগুলো (১৯১৮-১৯২৭) ২. জিপসি বালাদ (১৯২৬-২৮) ৩. নিউইয়র্কে লেখা কবিতা (১৯২৯-৩০) ৪. তার পরের কবিতা (১৯৩১-৩৬)
এর মধ্যে মৌলিক ও মূল্যবান হচ্ছে জিপসি বালাদ এবং নিউইয়র্কের কবিতা। মোটা দাগে জিপসি বালাদের মধ্যে লোরকা গীতলতা এবং চিত্রকল্প ব্যবহার করে ঐতিহ্যগত লোকজ লোরকা নতুনত্ব ভরিয়ে দিলেন। নিউইয়র্কে লেখা কবিতাগুলোয়, যা পরে পোয়েতা এন নুয়েভা ইয়র্ক (নিউইয়র্কের কবিতা) কাব্য গ্রন্থে প্রকাশিত হয়, তিনি চিত্রকল্প এবং কোলাজ এমন ভাবে বিচ্ছিন্ন আবার একই সঙ্গে সংগ্রথিত করেছেন যে এগুলো পরাবাস্তববাদী অভিধা প্রাপ্ত হয়ে উঠেছে।
গার্সিয়া লোরকার হত্যা
১৯৩৬ সালে স্পেনে গৃহযুদ্ধ শুরু হয়। লোরকা তখন তার নিজগৃহ ‘কায়েহোনেস দে গারসিয়া’তে অবস্থান করছিলেন। ফ্রাঙ্কোর সৈন্যরা তাকে তুলে নিয়ে যায় এবং বন্দী করে রাখে। ১৯ আগস্ট ঘাতকেরা তাকে কবরস্থানে নিয়ে গুলি করে হত্যা করে। তার লাশ গুম করে ফেলা হয়। তার মৃতদেহ আর খুঁজে পাওয়া যায়নি।
ভৌগোলিক অঞ্চল
পৃথিবীর পৃষ্ঠের পাঁচটি প্রধান অক্ষাংশ অঞ্চলগুলি নিয়েই ভৌগোলিক অঞ্চল, যা অক্ষাংশের প্রধান বৃত্তগুলি দ্বারা বিভক্ত। তাদের মধ্যে পার্থক্যগুলি জলবায়ুর সাথে সম্পর্কিত। তারা নিম্নরুপঃ-
অক্ষাংশীয় মাত্রার ভিত্তিতে গ্লোবটি তিনটি বিস্তৃত তাপ অঞ্চলে বিভক্ত।
উষ্ণপ্রধান অঞ্চল
উষ্ণপ্রধান অঞ্চল ক্রান্তীয় নামেও পরিচিত। অঞ্চলটি কর্কটক্রান্তি দ্বারা উত্তরে এবং দক্ষিণে মকরক্রান্তি দ্বারা সীমাবদ্ধ; এই অক্ষাংশগুলি উত্তর এবং দক্ষিণের চূড়ান্ত চিহ্ন চিহ্নিত করে যেখানে সূর্য মরসুমে সরাসরি মাথার উপরে চলে আসে। এটি বার্ষিকভাবে ঘটে, তবে এর মধ্যবর্তী অঞ্চলে, বছরে দু'বার সূর্য মাথার উপর দিয়ে যায়।
উত্তর গোলার্ধে মার্চের অয়তান্ত-বিন্দু এর পরে সূর্যের আপাত উত্তর দিকে যাত্রার সময়, এটা একবার মাথার উপর দিয়ে যায়, তারপরে জুনের অয়তান্ত-বিন্দু এর পরে, এটি যখন কর্কটক্রান্তি এ পৌঁছে, তখন এটি আবার দক্ষিণ দিকে যাত্রার সময়ও আবার মাথার উপর দিয়ে যায়। সেপ্টেম্বরের অয়তান্ত-বিন্দু এর পরে সূর্য দক্ষিণ গোলার্ধে প্রবেশ করে।
এটি ডিসেম্বরের অয়তান্ত-বিন্দু এ মকরক্রান্তিতে পৌঁছানো অবধি দক্ষিণের ক্রান্তীয় অঞ্চলের উপর দিয়ে একইভাবে চলে যায়, এবং একইভাবে ফিরে আসে যখন এটি উত্তর দিকের বিষুবীয় অঞ্চল এর দিকে ফিরে আসে।
নাতিশীতোষ্ণ অঞ্চল
দু'টি নাতিশীতোষ্ণ অঞ্চলে, যা ঈষৎ উষ্ণ অক্ষাংশ নিয়ে গঠিত, সূর্য কখনোই মাথার উপরে থাকে না এবং জলবায়ু হালকা থাকে, সাধারণত উষ্ণ ও শীতলের মধ্যে। এ অঞ্চলে সাধারণত চারটি বার্ষিক ঋতু দেখা যায় যথাঃ- বসন্ত, গ্রীষ্ম, হেমন্ত এবং শীত। উত্তরের নাতিশীতোষ্ণ অঞ্চলে রয়েছে, ইউরোপ, উত্তর এশিয়া, এবং উত্তর ও কেন্দ্রীয় আমেরিকা। দক্ষিণের নাতিশীতোষ্ণ অঞ্চলে রয়েছে দক্ষিণাঞ্চলীয় অস্টেলেশিয়া, দক্ষিণাঞ্চলীয় দক্ষিণ আমেরিকা এবং দক্ষিণাঞ্চলীয় আফ্রিকা।
হিমমণ্ডল
দু'টি হিমমণ্ডল, বা মেরু অঞ্চল, বছরের কিছু অংশের জন্য মধ্যরাতের সূর্য এবং অক্ষবর্তী রাত উপভোগ করে - অঞ্চলটির প্রান্তে শীতের সময় একদিন থাকে, যখন সূর্য অদৃশ্য থাকে এবং গ্রীষ্মের সময় একদিন থাকে যখন সূর্য দিগন্তের উপরে ২৪ ঘণ্টা অবধি থাকে। অঞ্চলের কেন্দ্রে (মেরু) দিনটি এক বছরের দীর্ঘ, যার ছয় মাস দিন এবং ছয় মাস রাত। হিমমণ্ডলগুলি পৃথিবীর সবচেয়ে হিম অঞ্চল   এবং সাধারণত বরফ এবং তুষার দ্বারা ঢাকা থাকে। এটি সূর্যের তির্যক রশ্মি গ্রহণ করে কেননা এই অঞ্চলটি বিষুবীয় অঞ্চল থেকে অনেক দূরে অবস্থিত। এই অঞ্চলে গ্রীষ্মের মৌসুম প্রায় ২ থেকে ৩ মাস অবধি থাকে এবং গ্রীষ্মে প্রায় ২৪ ঘণ্টা সূর্যালোক থাকে। সূর্যের রশ্মি সর্বদা তির্যক হয় এবং সল্প তাপ সরবরাহ করে।
ইতিহাস
ভৌগোলিক অঞ্চল ধারণাটি প্রথম প্রাচীন গ্রিক পণ্ডিত পার্মিনিড কর্তৃক অনুমান করা হয়েছিল এবং সর্বশেষে অ্যারিস্টটল কর্তৃক সংশোধিত হয়। উভয় দার্শনিক তাত্ত্বিকভাবে বিষুবীয় অঞ্চল থেকে তাদের দূরত্বের ভিত্তিতে পৃথিবীকে তিন ধরনের জলবায়ু অঞ্চলে বিভক্ত করেছিলেন।
পার্মিনিডের মত "নিরক্ষীয় অঞ্চলের কাছাকাছি অঞ্চলটি আবাসনের জন্য খুব উত্তপ্ত ছিল" এই ভেবে অ্যারিস্টটল নিরক্ষীয় অঞ্চলের আশেপাশের অঞ্চলটি (২৩.৫° উত্তর থেকে ২৩.৫° দক্ষিণ সেন্টিগ্রেড) "উষ্ণ অঞ্চল" নামে অভিহিত করেছিলেন। উভয় দার্শনিক সুমেরুবৃত্ত থেকে মেরু পর্যন্ত অঞ্চলটিকে স্থায়ীভাবে হিমায়িত হওয়ার যুক্তি দিয়েছিলেন। বসবাসের অযোগ্য ভাবা এই অঞ্চলটিকে "হিমমণ্ডল" বলে অভিহিত করা হতো। আবাসস্থল বলে মনে করা হয় কেবলমাত্র "উত্তর পশ্চিমের নাতিশীতোষ্ণ অঞ্চলকে" (দক্ষিণটি আবিষ্কার করা যায় নি), যা "হিম অঞ্চল" এবং "উষ্ণ অঞ্চল" এর মধ্যে অবস্থিত। তবে মানুষ সুমেরুবৃত্ত সহ পৃথিবীর প্রায় সমস্ত জলবায়ুতে বসবাস করেছে।
পৃথিবীর ভূগোলের জ্ঞানের উন্নতি হওয়ার সাথে সাথে নিরক্ষীয় অঞ্চলের দক্ষিণে একটি দ্বিতীয় "নাতিশীতোষ্ণ অঞ্চল" আবিষ্কার করা হয়েছিল, এবং কুমেরুবৃত্ত এর আশেপাশে একটি দ্বিতীয় "হিম অঞ্চল" আবিষ্কার করা হয়েছিল। যদিও অ্যারিস্টটলের মানচিত্রটি বড় আকারের ছিল, তবে সাধারণ ধারণাটি সঠিক ছিল। আজ সর্বাধিক ব্যবহৃত জলবায়ু মানচিত্র হ'ল কোপেন জলবায়ু শ্রেণিবিন্যাস, যা জার্মান বংশোদ্ভূত রাশিয়ান জলবায়ুবিদ এবং অপেশাদার উদ্ভিদবিদ ভ্লাদিমির কোপেন (১৮৪৬-১৯৪০) দ্বারা হালনাগাদকৃত, যা গড় বার্ষিক বৃষ্টিপাত, গড় মাসিক বৃষ্টিপাত এবং গড় মাসিক তাপমাত্রার উপর ভিত্তি করে বিশ্বকে পাঁচটি প্রধান জলবায়ু অঞ্চলে বিভক্ত করেছে।
অন্তর্বাস বক্ষবন্ধনী
থাম্ব|253x253px| একটি আন্ডারওয়্যার [[বক্ষবন্ধনী নকশার তালিকা|ডেমি ব্রা]] অন্তর্বাস বক্ষবন্ধনী বা আন্ডারওয়্যার ব্রা (এছাড়াও আন্ডার ওয়্যার ব্রা, আন্ডার-ওয়্যার ব্রা) হল একটি বক্ষবন্ধনী, যার বুননের ভিতরে একটি পাতলা, অর্ধ-বৃত্তাকার অনমনীয় উপাদানের তার বা ফালা লাগানো থাকে যা স্তনকে উপরে তুলতে, আলাদা করতে, আকার দিতে এবং সমর্থন করতে সাহায্য করে। তারটি ধাতু, প্লাস্টিক বা রজন দিয়ে তৈরি হতে পারে। এটি ব্রা বুননের প্রতিটি কাপের নীচে, কেন্দ্রের গোর থেকে পরিধানকারীর বগলের নীচে পর্যন্ত সেলাই করা হয়। বিভিন্ন ব্রেসিয়ার নকশায় একটি আন্ডারওয়্যার অন্তর্ভুক্ত করা হয়, যার মধ্যে রয়েছে শেল্ফ ব্রা, ডেমি ব্রা, নার্সিং ব্রা এবং ব্রা যা পোশাকের অন্যান্য সামগ্রী যেমন ট্যাঙ্ক টপস, ড্রেস এবং সাঁতারের পোষাকের জন্য তৈরি।
ইমদাদুল হক মিলন
ইমদাদুল হক মিলন (জন্ম: ৮ সেপ্টেম্বর ১৯৫৫) হলেন একজন বাংলাদেশী কথাসাহিত্যিক ও নাট্যকার। তিনি গল্প, উপন্যাস এবং নাটক এই তিন শাখাতেই জনপ্রিয় রচনা উপহার দিয়েছেন। কিশোর বাংলা নামীয় পত্রিকায় শিশুতোষ গল্প লিখে তার সাহিত্যজগতে আত্মপ্রকাশ। ১৯৭৭ খ্রিষ্টাব্দে সাপ্তাহিক বিচিত্রা পত্রিকায় '‍সজনী‌'‍ নামে একটি ছোট গল্প লিখে পাঠকের দৃষ্টি আর্কষণ করতে শুরু করেন। বাংলা ভাষা ও সাহিত্যে অবদানের জন্য বাংলাদেশ সরকার তাকে ২০১৯ সালে দেশের দ্বিতীয় সর্বোচ্চ বেসামরিক সম্মাননা একুশে পদকে ভূষিত করে।
জন্ম ও শিক্ষাজীবন
কথাসাহিত্যিক ইমদাদুল হক মিলন ১৯৫৫ সালের ৮ সেপ্টেম্বর বিক্রমপুরের মেদিনীমণ্ডল গ্রামে নানার বাড়িতে জন্মগ্রহণ করেন। তার পৈতৃক নিবাস মুন্সীগঞ্জ বিক্রমপুরের লৌহজং থানার পয়সা গ্রামে। তার বাবার নাম গিয়াসুদ্দিন খান এবং মার নাম আনোয়ারা বেগম। তিনি ১৯৭২ সালে লৌহজং উপজেলার কাজীর পাগলা হাই স্কুল থেকে মাধ্যমিক এবং ১৯৭৪ সালে তৎকালীন জগন্নাথ কলেজ বর্তমানে জগন্নাথ বিশ্ববিদ্যালয় থেকে উচ্চমাধ্যমিক পরীক্ষায় উত্তীর্ণ হন। তিনি ১৯৭৯ সালে জগন্নাথ কলেজ থেকেই স্নাতক (সম্মান) সম্পূর্ণ করেন।
কর্মজীবন
ইমদাদুল হক মিলন লেখক হিসেবে এপার-ওপার দুই বাংলায়ই তুমুল জনপ্রিয়। দুই বাংলায়ই তার 'নূরজাহান' উপন্যাসটি ব্যাপক আলোড়ন সৃষ্টি করেছে। তিনি দৈনিক কালের কণ্ঠের সাবেক সম্পাদক।
ব্যক্তিজীবন
ব্যক্তিজীবনে ইমদাদুল হক মিলন বিবাহিত এবং দুই সন্তানের জনক।
সাহিত্যকীর্তি
তার প্রকাশিত গ্রন্থের সংখ্যা প্রায় ২ শত। অধিবাস, পরাধীনতা, কালাকাল, বাঁকাজল, নিরন্নের কাল, পরবাস, কালোঘোড়া, মাটি ও মানুষের উপাখ্যান, পর, কেমন আছ সবুজপাতা, জীবনপুর প্রভৃতি তার বিখ্যাত বই।
নাটক
তার লেখা দেড়শতাধিক নাটকের মধ্যে কোন কাননের ফুল, বারো রকম মানুষ, রূপনগর, যুবরাজ, কোথায় সেজন, আলতা, একজনা, নীলু, তোমাকেই, ছোছা কদম, আঁচল, খুঁজে বেড়াই তারে, কোন গ্রামের মেয়ে, মেয়েটি এখন কোথায় যাবে, বিপুল দর্শকপ্রিয়তা পায়।
পুরস্কার ও স্বীকৃতি
এছাড়াও, কথাসাহিত্যে অনবদ্য অবদান রাখায় 'চিত্তরঞ্জন দাশ স্বর্ণপদক' লাভ করেন। এছাড়া ২০০৬ সালে জাপান ফাউন্ডেশন আয়োজিত 'তাকেশি কায়েকো মেমোরিয়াল এশিয়ান রাইটারস লেকচার সিরিজে' বাংলাভাষার একমাত্র লেখক হিসেবে তিনি অংশগ্রহণ করেছিলেন। জাপানের চারটি ইন্টারন্যাশনাল সেন্টারে তিনি বাংলাদেশের সাহিত্য এবং তার নিজের লেখা নিয়ে বক্তৃতা করেন। এশিয়ার লেখকদের জন্য এ এক বিরল সম্মান। পেয়েছেন ভারতের সর্বোচ্চ সাহিত্য পুরস্কার আইআইপিএম-সুরমা চৌধুরী মেমোরিয়াল ইন্টারন্যাশনাল অ্যাওয়ার্ড।
রথযাত্রা (পুরী)
বর্ণনা
গুন্ডিচা মন্দির থেকে ফেরার পথে, তিন দেবতা মৌসি মা মন্দিরের (মাসির আবাস) কাছে কিছুক্ষণের জন্য থামেন এবং পোড়া পিঠার একটি নৈবেদ্য পান, যা দেবতার প্রিয় বলে মনে করা হয় একটি বিশেষ ধরনের প্যানকেক। সাত দিন থাকার পর দেবতারা তাদের আবাসে ফিরে আসেন।
রথ
তিনটি রথ নির্ধারিত অনন্য স্কিম অনুসারে সজ্জিত এবং শতাব্দী ধরে অনুসরণ করা বড় ডান্ডা, গ্র্যান্ড অ্যাভিনিউতে দাঁড়িয়ে আছে। রথগুলি তার পূর্ব প্রবেশদ্বারের কাছে মন্দিরের সামনে প্রশস্ত পথ জুড়ে সারিবদ্ধ, যা সিংহদ্বার বা সিংহদ্বার নামেও পরিচিত।
প্রতিটি রথের চারপাশে নয়টি পার্ব দেবতা, আঁকা কাঠের মূর্তি রথের পাশে বিভিন্ন দেবদেবীর প্রতিনিধিত্ব করে। প্রতিটি রথে একটি সারথি (সারথি) এবং চারটি ঘোড়া থাকে।
নাগরীপ্রচারিণী সভা
নাগরী প্রচারিণী সভা হিন্দি ভাষা ও সাহিত্য এবং দেবনাগরী লিপির প্রচার ও প্রসারের জন্য ভারতের অন্যতম প্রধান সংস্থা। ভারতেন্দু যুগ থেকে হিন্দি সাহিত্যের সব উল্লেখযোগ্য প্রবণতা প্রবিধান, নিয়ন্ত্রণ ও পরিচালনায় এই সমাবেশে গুরুত্বপূর্ণ ভূমিকা পালন করেছে। সভার প্রধান কার্যালয় বারাণসীতে এবং এর শাখাগুলি রয়েছে নয়াদিল্লি ও হরিদ্বারে।
প্রতিষ্ঠা
কাশী নাগরীপ্রচারিণী সভা প্রতিষ্ঠার ধারণাটি বারাণসীর কুইন্স কলেজের নবম শ্রেণির তিনজন ছাত্র - বাবু শ্যামসুন্দর দাস, পন্ডিত রামনারায়ণ মিশ্র এবং শিবকুমার সিং কলেজের হোস্টেলের বারান্দায় বসেছিলেন। পরবর্তীতে ১৬ জুলাই, ১৮৯৩ সালে, এই মহান ব্যক্তিত্ববর্গের দ্বারা এর প্রতিষ্ঠার তারিখ নির্ধারণ করা হয়েছিল এবং আধুনিক হিন্দির জনক, ভারতেন্দু হরিশ্চন্দ্রের কাকাতো ভাই বাবু রাধাকৃষ্ণ দাস এর প্রথম সভাপতি হয়েছিলেন। এর সভা হতো কাশীর সপ্তসাগর এলাকার ঘুডসালে। পরবর্তীতে এই প্রতিষ্ঠানের একটি স্বতন্ত্র ভবন নির্মিত হয়। প্রথম বছরেই যারা এর সদস্য হয়েছিলেন তাদের মধ্যে মহামহোপাধ্যায় পণ্ডিত সুধাকর দ্বিবেদী, জর্জ গ্রিয়ারসন, অম্বিকাদত্ত ব্যাস, চৌধুরী প্রেমঘন ছিলেন ভারতের খ্যাতিসম্পন্ন পণ্ডিত।
কাজ এবং সাফল্য
প্রতিষ্ঠার পরপরই, সভা অত্যন্ত সুনির্দিষ্ট এবং গুরুত্বপূর্ণ কাজগুলি শুরু করে। সভা তার জীবনের শেষ বছরগুলিতে যে কাজগুলি করেছে তার সংক্ষিপ্ত বিবরণ নীচে দেওয়া হল।
সরকারী ভাষা এবং সরকারী লিপি
সভা প্রতিষ্ঠার সময় পর্যন্ত উত্তরপ্রদেশের আদালতে শুধুমাত্র ইংরেজি ও উর্দুই চলত। সভার প্রচেষ্টায় যার মধ্যে মহামনা পণ্ডিত মদন মোহন মালব্যের একটি বিশেষ অবদান ছিল, ১৯০০ সাল থেকে, উত্তর প্রদেশে (তৎকালীন যুক্তপ্রদেশ ) নাগরী ব্যবহারের অনুমতি পাওয়া যায় এবং সরকারি কর্মচারীদের জন্য হিন্দি এবং উর্দু উভয় ভাষাই জানা বাধ্যতামূলক করা হয়েছিল।
দেওয়ানি আদালতের চরিত্র
১৮৯৬ সালে, ব্রিটিশ সরকার সরকারি অফিস ও আদালতে ফার্সি অক্ষরের পরিবর্তে রোমান হরফে লেখার আদেশ জারি করে। সরকারের এই আদেশের কারণে নাগরী প্রচারিণী সভা ও হিন্দি কর্মীদের মধ্যে ব্যাপক তোলপাড় শুরু হয়। নাগরী ভাষার সমর্থকদের ভয় ছিল আদালত ও সরকারি অফিসে রোমান লিপি কার্যকর হলে আদালতে নাগরী ভাষার দরজা চিরতরে বন্ধ হয়ে যেতে পারে। নাগরী প্রচারিণী সভা রোমান লিপির বিরুদ্ধে আদালতে আন্দোলন শুরু করে। বাবু শ্যামসুন্দর দাস মুজাফফরপুরে গিয়ে আন্দোলনকে সোচ্চার করে তোলেন; সেখানে তিনি পরমেশ্বর নারায়ণ মেহতা এবং বিশ্বনাথ প্রসাদ মেহতার সাথে দেখা করেন এবং কিছু অর্থ সংগ্রহ করে কাশীতে ফিরে আসেন। এখানে বাবু রাধাকৃষ্ণ দাস নাগরী ক্যারেক্টর প্রবন্ধটি প্রস্তুত করেন। বাবু শ্যামসুন্দর দাস এই প্রবন্ধের পুস্তিকা ছাপিয়ে জনগণের মধ্যে বিতরণ করেন। নাগরী প্রচারিণী সভা এবং হিন্দি সেবাইয়ের আন্দোলনের প্রভাবে সরকার ১৮৯৬ সালের জুলাই মাসে আদালতে রোমান লিপি লেখা নিষিদ্ধ করার আদেশ জারি করে।
নাগরী প্রচারিণী সভার সদস্যরা গভীরভাবে আলোচনা করছিলেন কিভাবে আদালতে নাগরী ভাষার ব্যবহার বাস্তবায়ন করা যায়। ১৮৯৬ সালে, ভারতীয় ভবনের বার্ষিক সম্মেলন অনুষ্ঠিত হয়, যার চেয়ারম্যান ছিলেন বিচারপতি নক্স। তিনি সমবেত ও পণ্ডিত মদনমোহন মালব্যকে বলেন, আপনারা আদালতে নাগরী ভাষা বাস্তবায়নের চেষ্টা করুন। পণ্ডিত মদন মোহন মালভিয়া অত্যন্ত কঠোর পরিশ্রম ও নিষ্ঠার সাথে 'উত্তর পশ্চিম প্রদেশ ও অবধে আদালতের ক্যারেক্টার এবং প্রাথমিক শিক্ষা' প্রস্তুত করেন। ১৮৯৮ সালে, বাবু শ্যামসুন্দর দাস এই স্মারকটির সারসংক্ষেপ হিন্দিতে 'আদালতি অক্ষর এবং উত্তর-পূর্ব প্রদেশ তথা অবধে প্রাথমিক শিক্ষা' শিরোনামে প্রকাশ করে নাগরিকদের অনুকূলে পরিবেশ তৈরিতে গুরুত্বপূর্ণ ভূমিকা পালন করেছিলেন। নাগরী প্রচারিণী সভা এই নিবন্ধে, আদালতে নাগরী ভাষা প্রয়োগের পক্ষে অনেক উদাহরণ এবং যুক্তি উপস্থাপন করা হয়েছিল এবং এটিও বলা হয়েছিল যে উত্তর-পশ্চিম প্রদেশের আদালতে নাগরী ভাষা প্রয়োগ না হওয়ার কারণে জনসাধারণ অনেক সমস্যার সম্মুখীন হচ্ছে..
'আদালিত অক্ষর এবং উত্তর-পশ্চিম প্রদেশে তথা অবধে প্রাথমিক শিক্ষা ' প্রবন্ধে ১৮৩০ সালের ৩০ সেপ্টেম্বর তারিখের আদালতের আদেশের উল্লেখ করে বলা হয়েছিল যে
নাগরী প্রচারিণী সভার কর্মীরা বিভিন্ন শহরে ঘুরে সিভিল কোর্ট মেমোরিয়ালে ষাট হাজার লোকের সই সংগ্রহ করেন। কেদারনাথ পাঠক সিভিল কোর্ট মেমোরিয়ালে স্বাক্ষর করার জন্য অনেক অবদান রেখেছিলেন। ব্রিটিশ সরকার নির্বিশেষে, তিনি কানপুর, লখনউ, বালিয়া, গাজিপুর, গোরখপুর, ইটাওয়া, আলিগড়, মিরাট, হারদোই, দেরাদুন, ফৈজাবাদের মতো শহরে ঘুরে বেড়ান এবং স্মারকটিতে স্বাক্ষর করার জন্য লোকেদের নিয়ে আসেন। এ সময় তাকে রাষ্ট্রদ্রোহ মামলার মুখোমুখি হতে হয় এবং জেলে যেতে হয়।
ষাট হাজার ব্যক্তির স্বাক্ষর সহ ষোল খণ্ডের 'সিভিল কোর্ট ক্যারেক্টার মেমোরিয়াল' উত্তর-পশ্চিম প্রদেশের লেফটেন্যান্ট গভর্নর অ্যান্টনি ম্যাকডোনেলের কাছে হস্তান্তর করার কথা বিবেচনা করা হয়েছিল। ম্যাকড্যানিয়েলকে স্মারকটি উপস্থাপন করার জন্য একটি সতেরো জনের প্রতিনিধি দল গঠন করা হয়েছিল। সরস্বতী পত্রিকার ১৯০০ সালের এপ্রিল সংখ্যায় প্রকাশিত 'উত্তর-পশ্চিম প্রদেশ এবং অবধে নাগরী অক্ষরের প্রচার ' শিরোনামের নিবন্ধে এই প্রতিনিধিদলের অন্তর্ভুক্ত সতের জনের তালিকা দেওয়া হয়েছে। সেই তালিকা নিম্নরূপ-
১৮৯৮ সালের ২ মার্চ, মদন মোহন মালভিয়ার নেতৃত্বে ১৭ জনের একটি প্রতিনিধি দল উত্তর পশ্চিম প্রদেশের লেফটেন্যান্ট গভর্নর অ্যান্টনি ম্যাকডোনেলের কাছে 'উত্তর পশ্চিম প্রদেশে আদালতের অক্ষর এবং প্রাথমিক শিক্ষা' জমা দেয়। নাগরী প্রচারিণী সভা এবং মহামনার নেতৃত্বে এই আন্দোলনের ফলে উত্তর পশ্চিম প্রদেশের আদালত ও প্রাথমিক বিদ্যালয়ে হিন্দি ভাষার জন্য দরজা খুলে যায়। ১৮ এপ্রিল, ১৯০০-এ, উত্তর-পশ্চিম প্রদেশ এবং আওয়াধের লেফটেন্যান্ট গভর্নর, অ্যান্টনি ম্যাকডোনেল, 'বোর্ড অফ রেভিনিউ' এবং হাইকোর্ট এবং 'অবধের বিচার বিভাগীয় কমিশনার'-এর সম্মতিতে একটি ডিক্রি জারি করেন।
'সরস্বতী' পত্রিকার ১৯০০ সালের এপ্রিল সংখ্যায় 'উত্তর-পশ্চিম প্রদেশ ও অবধে নাগরী অক্ষরের প্রচার' প্রবন্ধে, গভর্নর অ্যান্টনি ম্যাকডোনেলের আদেশটি মৌখিকভাবে প্রকাশিত হয়েছিল। যে যায়-
আর্যভাষা গ্রন্থাগার
সভার এই গ্রন্থাগারটি দেশের বৃহত্তম হিন্দি গ্রন্থাগার । ঠাকুর গদাধর সিং সভাকে তাঁর গ্রন্থাগার প্রদান করেন এবং সেখান থেকে এটি ১৮৯৬ খ্রিস্টাব্দে সভায় প্রতিষ্ঠিত হয়। ১৯০৩-০৪ সালে এটি বিশেষগড়গঞ্জের বর্তমান ভবনে স্থানান্তরিত হয়। এই লাইব্রেরিটি হিন্দিতে প্রকাশিত গুরুত্বপূর্ণ বই এবং সাময়িকীর সংগ্রহে অনন্য, বিশেষ করে ১৮ শতকের শেষ বছর এবং ২০ শতকের শুরুতে। এত বড় পাণ্ডুলিপির সংগ্রহ আর কোথাও নেই। অনুপলব্ধ এবং দুর্লভ গ্রন্থের এমন সংকলন অন্য কোথাও পাওয়াও কঠিন।
মুদ্রিত বইগুলি ডিউয়ের দশমিক পদ্ধতি অনুসারে শ্রেণিবদ্ধ করা হয়। এর উপযোগিতা কেবলমাত্র এই সত্য থেকে স্পষ্ট যে হিন্দিতে গবেষণা করা কোনও ছাত্র এই লাইব্রেরিতে না যাওয়া পর্যন্ত তার গবেষণার কাজ শেষ করে না। স্ব. পণ্ডিত মহাবীরপ্রসাদ দ্বিবেদী, স্ব. জগন্নাথদাস 'রত্নাকর', স্ব. পন্ডিত মায়াশঙ্কর ইয়াগনিক, স্ব. হিরানন্দ শাস্ত্রী ও স্বয়ং ড. পন্ডিত রামনারায়ণ মিশ্রও এই লাইব্রেরিতে নিজের সংগ্রহ দিয়েছেন, যা এর উপযোগিতা আরও বাড়িয়ে দিয়েছে।
পাণ্ডুলিপি অনুসন্ধান করুন
এটি প্রতিষ্ঠিত হওয়ার সাথে সাথে সভার লক্ষ্য ছিল যে প্রাচীন পণ্ডিতদের পাণ্ডুলিপিগুলি শহর ও গ্রামের মানুষের বিছানায় বেঁধে ধ্বংস করা হচ্ছে। অতএব, ১৯০০ সাল থেকে, সভা গ্রাম থেকে গ্রামে এবং শহর থেকে শহরে গবেষকদের পাঠাতে শুরু করে যাতে কোন গ্রন্থগুলি কার জায়গায় পাওয়া যায় তা খুঁজে বের করার জন্য। উত্তরপ্রদেশে, এখন পর্যন্ত এই কাজটি খুব বিশদভাবে এবং ব্যাপকভাবে করা হচ্ছে। এ ছাড়া পাঞ্জাব, দিল্লি, রাজস্থান ও মধ্যপ্রদেশেও এই কাজ করা হয়েছে। এই গবেষণার ত্রিবার্ষিক প্রতিবেদনও সভা প্রকাশ করেছে। ১৯৫৫ সাল পর্যন্ত অনুসন্ধানের সংক্ষিপ্ত বিবরণও সভা দুটি ভাগে প্রকাশ করেছে। এই পরিকল্পনার ফলস্বরূপ, হিন্দি সাহিত্যের একটি নিয়মতান্ত্রিক ইতিহাস তৈরি করা হয়েছে এবং অনেক অজানা লেখক এবং পরিচিত লেখকদের অনেক অজানা কাজ প্রকাশিত হয়েছে। আজ সভার ২০ হাজারেরও বেশি পাণ্ডুলিপি, ৫০ হাজারেরও বেশি পুরানো জার্নাল এবং ১.২৫ লক্ষেরও বেশি পাঠ্যের ভান্ডার রয়েছে। এই হিন্দি ভাষার এই বিপুল ঐশ্বর্য সংরক্ষণের জন্য সংস্থার কাছে পর্যাপ্ত তহবিল নেই।
প্রকাশনা
সর্বোত্তম বই ও ম্যাগাজিন প্রকাশ করা সভার অন্যতম মূল উদ্দেশ্য। এ পর্যন্ত বিভিন্ন বিষয়ে প্রায় ৫০০ বই প্রকাশ করেছে সভা। ত্রৈমাসিক 'নাগরী প্রচারিণী পত্রিকা' হল সভার মুখপত্র এবং হিন্দিতে একটি সুপরিচিত গবেষণা জার্নাল। ভারতীয় ইতিহাস, সংস্কৃতি এবং সাহিত্যের উপর গবেষণামূলক উপাদান এতে মুদ্রিত হয় এবং এটি নিরবচ্ছিন্নভাবে প্রকাশিত পত্রিকাগুলির মধ্যে প্রাচীনতম। সভা কর্তৃক মাসিক 'হিন্দি', 'বিধান পত্রিকা' এবং 'হিন্দি রিভিউ' (ইংরেজি) নামে পত্রিকাগুলিও প্রকাশ করা হয়েছিল কিন্তু পরে সেগুলো বন্ধ হয়ে যায়। সভার উল্লেখযোগ্য প্রকাশনার মধ্যে রয়েছে হিন্দি শব্দসাগর, হিন্দি ব্যাকরণ, বৈজ্ঞানিক শব্দভাণ্ডার, সুর, তুলসী, কবির, জয়সী, ভিখারী দাস, পদ্মাকর, যশবনসিংহ, মতিরাম প্রভৃতি প্রধান কবিদের বই, কাছারি-হিন্দি-কোষ, দ্বিবেদী অভিনন্দন অভিনন্দন গ্রন্থ, সম্পুর্নন্দন গ্রন্থ। গ্রন্থ, হিন্দি সাহিত্য।ইতিহাস ও হিন্দি বিশ্বকোষ ইত্যাদি গ্রন্থ প্রধান।
হিন্দি বিশ্বকোষ এবং হিন্দি শব্দসাগর
উপরোক্ত রচনাগুলি ছাড়াও , কেন্দ্রীয় সরকারের আর্থিক সহায়তায় সভা দ্বারা হিন্দি বিশ্বকোষ প্রকাশিত হয়েছে। এর বারোটি খণ্ড প্রকাশিত হয়েছে। হিন্দি অভিধানের সংশোধন-সংযোজন কেন্দ্রীয় সরকারের সহায়তায় সভা করেছে, যা দশটি খণ্ডে প্রকাশিত হয়েছে। এটি হিন্দির সবচেয়ে খাঁটি এবং ব্যাপক অভিধান। ছাত্রদের চাহিদা মেটাতে আরও দুটি ছোট অভিধান 'লাঘু শব্দসাগর' এবং 'লাঘুতার শব্দসাগর'ও প্রস্তুত করেছে সভা। সভাটি ভারতীয় ভাষায় দেবনাগরী লিপিতে এবং অন্যান্য ভারতীয় ভাষার লিপিতে হিন্দিতে সাহিত্য প্রকাশের জন্য পদ্ধতিগতভাবে সক্রিয়। প্রেমচাঁদ জির জন্য তাঁর জন্মস্থান লামহীতে (বারানসী) একটি স্মৃতিসৌধও নির্মিত হয়েছে।
শর্তাবলীর শব্দকোষ
৮ বছরের কঠোর পরিশ্রমে, কাশী নগর প্রচারণী সভা ১৮৯৮ সালে পরিভাষাটি তৈরি করে। হিন্দিতে পরিভাষাগত শব্দ তৈরি করার এই প্রথম সবচেয়ে সুপরিকল্পিত, প্রাতিষ্ঠানিক প্রচেষ্টায়, গুজরাটি, মারাঠি এবং বাংলা ভাষায়ও অনুরূপ কাজের তৎপরতা লক্ষ করা গিয়েছিল। সমাবেশের এই কাজটি দেশের প্রচলিত সকল ভাষায় বৈজ্ঞানিক পরিভাষা ও সাহিত্য সৃষ্টির ধারাবাহিক প্রক্রিয়ার সূচনা বলে প্রমাণিত হয়।
ছাপাখানা
১৯৫৩ সাল থেকে, সভা তার প্রকাশনা কাজ সঠিকভাবে চালানোর উদ্দেশ্যে নিজস্ব ছাপাখানাও চালাচ্ছে। পুরষ্কার পদক - সর্বাধিক সংখ্যায় প্রকাশিত বিভিন্ন বিষয়ের সেরা বইগুলিকে উত্সাহিত করার উদ্দেশ্যে, প্রতি বছর সভা হিন্দি-বিশ্বে অত্যন্ত সম্মানিত লেখকদের অনেক পুরষ্কার এবং স্বর্ণ ও রৌপ্য পদক দেয়।
অন্যান্য প্রবণতা
অনুরূপ ধর্মীয় প্রতিষ্ঠানের সাথে অধিভুক্তি স্থাপন, অহিন্দিভাষী শিক্ষার্থীদের হিন্দি অধ্যয়নের জন্য বৃত্তি প্রদান, হিন্দি শর্টহ্যান্ড এবং টাইপিং (টাইপ রাইটিং) শেখানো, সময়ে সময়ে জনপ্রিয় বিষয়ের উপর সুস্পষ্ট বক্তৃতা আয়োজন, প্রাচীন ও সমসাময়িক পণ্ডিতদের সাথে দেখা করা, তৈলচিত্র স্থাপন। সভা ভবনে সভার অন্যান্য প্রবণতা।
সুপরিচিত মাসিক ম্যাগাজিন সরস্বতী চালু হয় এবং এর সম্পাদনার পুরো আয়োজন শুরুতে এই সমাবেশই করেছিল। সংগঠন এবং সর্বভারতীয় হিন্দি সাহিত্য সম্মেলনের প্রথম সংগঠনও সভা আয়োজন করেছিল। একইভাবে, এই সমাবেশটি বর্তমান হিন্দু বিশ্ববিদ্যালয়ে অবস্থিত ভারত কলা ভবন নামে আন্তর্জাতিক খ্যাতিসম্পন্ন প্রত্নতত্ত্ব ও চিত্রকলার সংগ্রহের একটি যুগের সংরক্ষণ, লালন ও প্রচার অব্যাহত রেখেছে। অবশেষে, যখন তার স্বাধীন বিকাশ এখানে বাধাগ্রস্ত হতে শুরু করে এবং বিশ্ববিদ্যালয়ে তার ভবিষ্যত পদোন্নতির সম্ভাবনা দেখা দেয়, তখন সমাবেশ তাকে বিশ্ববিদ্যালয়ে স্থানান্তরিত করে।
সুবর্ণ জয়ন্তী ও হীরক জয়ন্তী
সংবত ২০০০ V. (১৯৪৩) সালে সভা তার সুবর্ণ জয়ন্তী এবং মহারাজা বিক্রমাদিত্যের দ্বি-সহস্রাব্দ জন্মবার্ষিকী উদযাপন করেছিল। একইভাবে জীবনের ৬০ বছর পূর্ণ করার উপলক্ষ্যে ন. ২০১০ সালে (১৯৫৩ খ্রিস্টাব্দ), তিনি তার হীরক জয়ন্তী খুব জাঁকজমকভাবে আয়োজন করেছিলেন। এই দুটি অনুষ্ঠানের সবচেয়ে উল্লেখযোগ্য বৈশিষ্ট্য ছিল যে এই অনুষ্ঠানগুলি নিছক উৎসব ছিল না, তবে এই উপলক্ষ্যে সমাবেশটি অত্যন্ত গুরুত্বপূর্ণ, সুনির্দিষ্ট এবং সৃজনশীল কাজ শুরু করেছিল। উদাহরণস্বরূপ, সুবর্ণ জয়ন্তীতে, সভা তার ৫০ বছরের বিস্তারিত ইতিহাস এবং নাগরীপাচারিণী পত্রিকার বিক্রমাঙ্ক (দুটি খণ্ডে) প্রকাশ করে। ৫০ বছরের অনুসন্ধানে জানা উপাদানগুলির একটি বিবরণ এবং ভারত কলা ভবন এবং আর্যভাষা গ্রন্থাগারে সংগৃহীত উপাদানগুলির একটি পদ্ধতিগত তালিকা প্রকাশ করার পরিকল্পনাও তাঁর ছিল, তবে এই কাজগুলি টুকরো টুকরো করা যেতে পারে। পরিব্রাজক স্বামী, সত্যদেব জি এই উপলক্ষে তাঁর আশ্রম সত্যজ্ঞান নিকেতনকে সভাকে দান করেছিলেন যাতে এটিকে দেশের পশ্চিমাঞ্চলে প্রচার কাজের কেন্দ্র করে তোলা হয়। একইভাবে, হীরক জয়ন্তীতে, সভার ৬০ বছরের ইতিহাসের সাথে, সভার পরিকল্পনা ছিল হিন্দি এবং অন্যান্য ভারতীয় ভাষার সাহিত্যের এই ৬০ বছরের ইতিহাস, নারী প্রচারিণী পত্রিকার একটি বিশেষ সংখ্যা, সংশোধন- হিন্দি শব্দসাগরের সংযোজন এবং আকারে পাঠ্যের একটি সিরিজ। সভাতে যথাযথ সরকারি সহযোগিতাও ছিল, ফলস্বরূপ, সভা এই কাজটি সঠিকভাবে সম্পন্ন করছে।
বুদ্ধিবৃত্তিক এবং অর্থনৈতিক সহযোগিতা
দেশের অনেক নেতা নাগরী প্রচারিণী সভায় যোগদান করেন এবং বুদ্ধিবৃত্তিক ও আর্থিকভাবে সাহায্য করেন। স্যার আশুতোষ মুখোপাধ্যায় সভার ট্রাস্টি বোর্ডের সভাপতি হন এবং পরে লালা লাজপত রায় এই পদে আসেন। স্যার তেজ বাহাদুর সপ্রু সেই যুগে সভাকে আর্থিক ও নৈতিকভাবে সাহায্য করেছিলেন, যার মূল্য তখন হাজার হাজার টাকা। গোবিন্দবল্লভ পন্ত ১৯০৮ সাল থেকে প্রতি মাসে দেড় টাকা দিয়ে সভাকে সাহায্য করতে শুরু করেন। নাগরী প্রচারিণী সভার সঙ্গে তাঁর সংগঠন 'প্রেম সভা' যুক্ত করে তিনি তাঁর সামাজিক ও রাজনৈতিক জীবন শুরু করেন। তৎকালীন রাজা ও সম্রাটদের মধ্যে যেখানে কাশী, উদয়পুর, গোয়ালিয়র, খেত্রী, যোধপুর, বিকানের, কোটা, বুন্দি, রেওয়া প্রভৃতির রাজারা আর্থিক সহায়তা দিয়েছিলেন, সেখানে মোহনদাস করমচাঁদ গান্ধীও এর কার্যনির্বাহী সদস্য হিসেবে সাহায্য করেছিলেন এবং ইন ইয়াং। ভারত ১৯৩৪ সালে, তিনি তার স্বাক্ষর দ্বারা সভাকে সাহায্য করার জন্য আবেদন করেছিলেন। মতিলাল নেহেরুও সভাকে অর্থ দিয়ে সাহায্য করেছিলেন। সি.ওয়াই. চিন্তামণি আইন পরিষদে বিধানসভার ভাষা সম্পর্কিত ধারণাগুলিকে সমানভাবে সমর্থন করেছিলেন এবং স্যার সুন্দরলাল প্রমুখ এতে অনেক সাহায্য করেছিলেন।
বর্তমান পরিস্থিতি
বর্তমানে সভার অবস্থা ভালো নয়। এর কর্মকর্তাদের নিয়ে বিরোধ রয়েছে যা আদালতে বিচারাধীন। এদিকে, ২০২০ সালের জানুয়ারিতে, একটি খবর এসেছিল যে কাশীর নাগরিক প্রচারিণী সভার গৌরব, যা পরাধীন ভারতে হিন্দির কপালে বিন্দু হয়ে উঠেছে, ফিরে আসতে চলেছে। এ জন্য কেন্দ্রীয় সরকার ও উত্তরপ্রদেশ সরকার উদ্যোগী হয়েছে। রাজ্য সরকার এতে ভারতেন্দু অ্যাকাডেমি খোলার ঘোষণা করেছে, তাই কেন্দ্রীয় সংস্কৃতি মন্ত্রক এতে সংরক্ষিত দুর্লভ পাণ্ডুলিপি সংরক্ষণ করবে। ইন্দিরা গান্ধী ন্যাশনাল সেন্টার ফর দ্য আর্টসের বিশেষ প্রকল্পের অধীনে এটি সজ্জিত করা হবে। ২০২১ সালের জুন মাসে, জেলা ম্যাজিস্ট্রেট ব্যবস্থাপনা কমিটির নির্বাচনের নির্দেশ দিয়েছিলেন। কিন্তু ২০২১ সালের জুলাই মাসে এলাহাবাদ হাইকোর্ট এই আদেশের ওপর স্থগিতাদেশ দেয়।
অন্যান্য সুশীল সমাজের সভা
কিছু সংগঠন ভারতের অন্যান্য অঞ্চলে 'নাগরী প্রচরিণী সভা' নামে কাজ করছে, যেমন-
বলেন্দ্রনাথ ঠাকুর
বলেন্দ্রনাথ ঠাকুর ( জন্ম- ৬ ই নভেম্বর ১৮৭০, মৃত্যু- ২০ শে আগস্ট ১৮৯৯) কলকাতার ঠাকুর পরিবারের সদস্য সাহিত্যিক ও প্রাবন্ধিক।
জন্ম ও শিক্ষাজীবন
বলেন্দ্রনাথ ঠাকুরের জন্ম কলকাতার জোড়াসাঁকোর ঠাকুর পরিবারে। ইংরেজি ১৮৭০ খ্রিস্টাব্দের নভেম্বর মাসের ৬ তারিখে জন্মগ্রহণ করেন। পিতা হলেন বীরেন্দ্রনাথ ঠাকুর ও মাতা প্রফুল্লময়ী। পিতামহ হলেন মহর্ষি দেবেন্দ্রনাথ। অর্থাৎ কবিগুরু রবীন্দ্রনাথ ঠাকুর হলেন তার কাকা। ১৮৮৬ খ্রিস্টাব্দে হেয়ার স্কুল হতে প্রবেশিকা পরীক্ষায় উত্তীর্ণ হন।
মৃত্যু
স্বল্প আয়ু বলেন্দ্রনাথ মাত্র ২৯ বৎসর বয়সে ১৮৯৯ খ্রিস্টাব্দে র আগস্ট মাসের ২০ তারিখে কলকাতায় প্রয়াত হন।
রামজিয়া আল-ইরিয়ানি
রামজিয়া আব্বাস আল-ইরিয়ানি (رمزية عباس الإرياني, ১৯৫৪ - ১৪ নভেম্বর ২০১৩) ছিলেন একজন অগ্রণী ইয়েমেনি ঔপন্যাসিক, লেখক, কূটনীতিক এবং নারীবাদী। তিনি রামজিয়া আল-এরিয়ানি নামেও পরিচিত ছিলেন। ইয়েমেনের প্রাক্তন রাষ্ট্রপতি আবদুল রহমান আল-ইরিয়ানির ছিলেন তার চাচা।
জীবনী
তিনি ইয়েমেনের ইব মুফাহাজাহ বা গভর্নরেটের ইরিয়ান গ্রামে জন্মগ্রহণ করেন। তাই জন্মস্থানের নাম অনুসারে তার নামের শেষে ইরিয়ানি শব্দটি যুক্ত করা হয়েছে। তিনি তাইজের মাধ্যমিক বিদ্যালয়ে থেকে মাধ্যমিক শিক্ষা সমাপ্ত করেন। তারপর তিনি মিশরের কায়রো বিশ্ববিদ্যালয়ে দর্শন অধ্যয়ন করেন এবং ১৯৭৭ সালে এই বিষয়ে স্নাতক ডিগ্রী অর্জন করেন। পরবর্তীতে তিনি আরবি সাহিত্যে স্নাতকোত্তর ডিগ্রি অর্জন করেন। ১৯৮০ সালে তিনি ইয়েমেনের কূটনৈতিক শাখায় যোগদানকারী প্রথম মহিলা কূটনীতিক হন। তিনি ইয়েমেনি মহিলা ইউনিয়নের (ইউডব্লিউইউ) প্রধান ছিলেন এবং আরব পরিবার সংস্থার বোর্ড সদস্য ছিলেন। তার রাজনৈতিক কাজে তিনি ইয়েমেনে নারীবাদের অক্লান্ত সমর্থক ছিলেন এবং নারীদের রাজনৈতিক পদে প্রতিদ্বন্দ্বিতা করতে উৎসাহিত করেছিলেন। ২০১২ সালে আন্তর্জাতিক নারী দিবস উদযাপনে আয়োজিত অনুষ্ঠানে তিনি ইয়েমেনি মহিলা ইউনিয়নের পরিচালক হিসেবে মূল বক্তৃতা দিয়েছিলেন। রামজিয়া আল-ইরিয়ানি ২০১৩ সালের ১৪ নভেম্বরে বার্লিনে অস্ত্রোপচার করা কালীন মৃত্যুবরণ করেন। মৃত্যুর পর তার মৃতদেহ নিজ দেশ ইয়েমেনের রাজধানী সানায় ফিরিয়ে আনা হয়। সেখানকার আর-রহমা কবরস্থানে তাকে সমাহিত করা হয়।
লেখা
কিশোর বয়স থেকেই রামজিয়া আল-ইরিয়ানি সাহিত্যচর্চা শুরু করেন। সেসময় থেকেই তার বিভিন্ন রচনা প্রকাশিত হতে থাকে। ১৯৭০ সালে প্রকাশিত তার উপন্যাস হায়াত আল-জশাহ (দ্য ভিক্টিম অফ গ্রিড  বা লোভের শিকার) কোনো ইয়েমেনি নারীর রচিত প্রথম উপন্যাস হিসেবে বিবেচিত হয়।  তার ছোট গল্পের প্রথম বই লাআল্লাহু ইয়াউদ (হয়তো সে ফিরে আসবে) ১৯৮১ সালে সিরিয়ার দামেস্ক থেকে প্রকাশিত হয়েছিল। তারপর থেকে, তিনি আরও কয়েকটি ভলিউম ফিকশনের পাশাপাশি বেশ কয়েকটি শিশুদের বই লিখেছেন। তিনি ইয়েমেনি নারী পথিকৃৎদের উপর রাইদাত ইয়েমেনিয়াত (১৯৯০) নামে একটি বইও লিখেছিলেন। আল-ইরিয়ানির ছোটগল্প আরব নারী লেখকদের একটি কাব্যগ্রন্থে ইংরেজি অনুবাদে প্রকাশিত হয়েছে।
আল-ইরিয়ানি লেখালেখি প্রধানত পুরুষতান্ত্রিক ইসলামি সমাজে লিঙ্গ সংক্রান্ত সমস্যাগুলির সমাধান করে। তিনি আরব সমাজে নারীদের শিক্ষার গুরুত্ব সম্পর্কেও লেখেন। তার কাজের অন্যান্য বিষয়বস্তুর মধ্যে রয়েছে ইয়েমেনের রাজনৈতিক সংগ্রাম।
যমুনা ঢাকি (টেলিভিশন ধারাবাহিক)
যমুনা ঢাকি হলো একটি ২০২০ ভারতীয় বাংলা ভাষার রোমান্টিক থ্রিলার ড্রামা টেলিভিশন ধারাবাহিক যা ১৩ জুলাই ২০২০-এ জি বাংলায় সম্প্রচারিত হয়েছিল। এটি সম্প্রচারিত হওয়ার আগে ডিজিটাল প্ল্যাটফর্ম জি৫-এও উপলব্ধ ছিল। এটি প্রযোজনা করেছেন ব্লুজ প্রোডাকশনের স্নেহাশিষ চক্রবর্তী। প্রায় ২ বছর সফলভাবে চালানোর পর, এটি ১ জুলাই ২০২২-এ শেষ হয়।
পটভূমি
এই ধারাবাহিক যমুনা নামের একটি মেয়ের গল্প বর্ণনা করে, যে তার বাবার হয়ে ঢাক বাজাতে রায়ের প্রাসাদে যায়। যমুনা একজন ঢাক বাদক হিসাবে তার বাবার অবস্থান নিতে বাধ্য হয়। যখন তিনি একটি অভিজাত পরিবারে বিয়ে করেন, তখন তিনি তার ব্যক্তিগত এবং পেশাগত জীবনে ভারসাম্য বজায় রাখতে সংগ্রাম করেন।
শাহজাহান কিবরিয়া
শাহজাহান কিবরিয়া (জন্ম: ২৪ জানুয়ারি ১৯৪১) যার দাপ্তরিক নাম মোহাম্মদ গোলাম কিবরিয়া। বাংলাদেশের শিশুসাহিত্যিক। শিশুসাহিত্যে অবদানের জন্য তিনি ২০১০ সালে বাংলা একাডেমি পুরস্কার লাভ করেন।
জীবনী
শাহজাহান কিবরিয়া ২৪ জানুয়ারি ১৯৪১ সালে নোয়াখালী জেলায় জন্মগ্রহণ করেন। তিনি নোয়াখালী জেলা স্কুল থেকে ১৯৫৭ সালে ম্যাট্রিক ও কুমিল্লা ভিক্টোরিয়া কলেজ থেকে আইএ পাশ করেন। ১৯৬৩ সালে ঢাকা বিশ্ববিদ্যালয় থেকে বাংলা ভাষা ও সাহিত্য বিষয়ে অনার্স এবং ১৯৬৪ সালে এমএ ডিগ্রি অর্জন করেন।
পূর্ব কোরিয়ার উপসাগর
পূর্ব কোরিয়ার উপসাগর উত্তর কোরিয়া এবং জাপানের সমুদ্রের (পূর্ব সমুদ্র) প্রসারিত একটি উপসাগর। এইটি হামনাম এবং কাংওয়োন প্রদেশের মধ্যে অবস্থিত।
ব্যোমমিত্রা
ব্যোমমিত্র হল মহাকাশে প্রেরণের মহিলা-অবয়বের একটি মানবিক রোবট, যা ভারতীয় মহাকাশ গবেষণা সংস্থা একটি মনুষ্যবাহী কক্ষপথীয় মহাকাশযান গগনযানে যাত্রাকালীন সময়ে কাজ করার জন্য তৈরি করেছে। বেঙ্গালুরুতে হিউম্যান স্পেসফ্লাইট অ্যান্ড এক্সপ্লোরেশন সিম্পোজিয়াম-এ ২০২০ সালের ২২শে জানুয়ারি ব্যোমমিত্রকে প্রথম উন্মোচন করা হয়েছিল।
এটি মহাকাশ অভিযানে ভারতীয় মহাকাশচারীদের সঙ্গে থাকবে এবং মনুষ্যবাহী মহাকাশ যাত্রার অভিযান শুরুর আগে মনুষ্যবিহীন পরীক্ষামূলক গগনযান অভিযানে একটি অংশ হবে।
উদ্দেশ্য ও ক্ষমতা
ইতিপূর্বে মানব মহাকাশ যাত্রার পরিচালনাকারী দেশগুলি পরীক্ষামূলক অভিযানে মহাকাশযানে বিভিন্ন প্রাণী ব্যবহার করেছে, কিন্তু ইসরো-এর লক্ষ্য পরীক্ষামূলক অভিযানে মহাকাশযানে প্রাণীর ব্যবহার না করা। পরিবর্তে, মহাকাশে দীর্ঘ সময় ধরে ওজনহীনতা ও বিকিরণ মানবদেহে কী প্রভাব ফেলে তা আরও ভালভাবে বোঝার জন্য মানুষের অনুরূপ শারীরিক গঠনের রোবট মহাকাশে প্রেরণ করা হবে।
জয়নব কোবোল্ড
জয়নাব কোবোল্ড (১৮৬৭-১৯৬৩) একজন স্কটিশ ডায়েরিস্ট, ভ্রমণকারী এবং অভিজাত মহিলা ছিলেন, যিনি ভিক্টোরিয়ান যুগে ইসলাম গ্রহণের জন্য পরিচিত ছিলেন। তিনি যুক্তরাজ্যে জন্মগ্রহণকারী প্রথম মহিলা ছিলেন, যিনি পবিত্র হজ উদ্দেশ্যে মক্কা গমন করেন। তাঁর জন্ম নাম ছিল লেডি ইভলিন মারে।
জীবনী
জয়নব ১৮৬৭ সালের ১৭ জুলাই স্কটল্যান্ডের এডিনবার্গে জন্মগ্রহণ করেন। তিনি ছিলেন বিশিষ্ট স্কটিশ রাজনীতিবিদ,গবেষক, লেখক ও শিল্পী চার্লস অ্যাডলফাস মারে এবং লেডি গার্ট্রুড কোকের কন্যা। জয়নব তার শৈশবের বেশিরভাগ সময় আলজেরিয়ার রাজধানী আলজিয়ার্স এবং মিশরের রাজধানী কায়রোতে মুসলিম আয়াদের সাথে কাটিয়েছেন। তিনি অল্প বয়স থেকেই কোনো ব্যাখ্যা ছাড়া নিজেকে একজন মুসলিম বলে মনে করতেন। তিনি শৈশবে যখন উত্তর আফ্রিকায় ছিলেন, তখন স্থানীয় মুসলমিদের সাথে মেলামেশার ফলে ইসলাম সম্পর্কে জানতে পারেন এবং ধীরে ধীরে ইসলামের প্রতি তার আকর্ষণ তৈরি হয়।
তিনি ১৮৯১ সালের ২৩ এপ্রিল মিশরের রাজধানী কায়রোতে অল সেন্টস চার্চে জন ডুপুইস কোবোল্ডকে বিয়ে করেন। ১৮৯৩ থেকে ১৯০০ সাল পর্যন্ত এই দম্পতির তিনজন সন্তান হয়। উইনিফ্রেড ইভলিন (১৮৯২-১৯৬৫), ইভান কোবোল্ড (১৮৯৭- ১৯৪৪), ও পামেলা কোবোল্ড (১৯০০-১৯৩২)। তবে ১৯২২ সালে জয়নব তার স্বামী থেকে আলাদা হয়ে যান। পরবর্তীতে তিনি লন্ডন এবং গ্লেনকার্ন এস্টেটে থাকতেন।
ইসলামে ধর্মান্তরিত হওয়া
জয়নব একবার তার একজন বন্ধুর সাথে ইতালিতে পোপের সাথে দেখা করতে গিয়েছিলেন। তখন পোপ তাকে জিজ্ঞাসা করেছিলেন যে, তিনি ক্যাথলিক কিনা। যদিও তিনি আগে ইসলাম সম্পর্কে সেভাবে কখনো ভাবেননি, কিন্তু তখন তিনি উত্তর দিয়েছিলেন যে, তিনি একজন মুসলিম। এর পরে তিনি ইসলাম সম্পর্কে আরো পড়ার সিদ্ধান্ত নেন এবং অবশেষে ইসলামে ধর্মান্তরিত হন।
তিনি ১৯১৫ সালে নিজের জন্ম নাম লেডি ইভলিন মারে পরিবর্তন আরবি নাম জয়নাব গ্রহণ করে ইসলাম গ্রহণের বিষয়টি নিশ্চিত করেন। তিনি মন্তব্য করেন যে, তিনি ইসলামকে বিশ্বের অনেক বিভ্রান্তিকর সমস্যা সমাধান এবং মানবতার শান্তি ও সুখ বয়ে আনতে সবচেয়ে সফল ধর্ম বলে মনে করেন।
মক্কায় হজযাত্রা
১৯২৯ সালে প্রাক্তন স্বামীর মৃত্যুর পর জয়নব হজ পালনের উদ্দেশ্যে মক্কা যাওয়ার পরিকল্পনা শুরু করেন। তিনি যুক্তরাজ্যে কর্মরত হেজাজ ও নজদ রাজ্যের রাষ্ট্রদূত হাফিজ ওয়াহহাবের সাথে যোগাযোগ করেন। তিনি এ বিষয়ে তৎকালীন হেজাজের বাদশাহ আব্দুল আজিজ ইবনে সৌদের কাছে একটি চিঠি পাঠান। কারণ তখন নিরাপত্তাজনিত কারণে ইউরোপীয়দের জন্যে হজ পালনে বিশেষ নিষেধাজ্ঞা ছিল। তখন কিছু ইউরোপীয় অমুসলিম মক্কায় অনুপ্রবেশ করে এবং ইউরোপে ফিরে এসে তাদের হজ পালনের কথা অত্যন্ত সাহসী সাহসিকতার সাথে প্রচার করেছিল। এই কারণে ইউরোপীয়দের জন্য বিশেষ বিধিনিষেধ ছিল।
অবশেষে ১৯৩৪ সালে ৬৫ বছর বয়সে মক্কা গিয়ে হজ পালন করে জয়নব একজন বিখ্যাত নারী হওয়ার মর্যাদা অর্জন করেছিলেন। কারণ এর মাধ্যমে তিনি মক্কায় হজকারী প্রথম ব্রিটিশ মুসলিম মহিলা হন। ১৯৩৪ সালে তার ভ্রমণের একটি ব্যক্তিগত বিবরণ "পিলগ্রিমেজ টু মক্কা" শিরোনামে প্রকাশিত হয়েছিল। মাইকেল উলফের বই "ওয়ান থাউজেন্ড রোডস টু মক্কায়" তার হজের বিবরণ নিয়ে একটি অংশ রয়েছে।
ডায়েরি ও লেখা
প্রথমবার কাবাঘর ও তাওয়াফ দেখে তার ডায়েরিতে বর্ণনা করেন: “আমরা মসৃণ মার্বেলের উপর দিয়ে হেঁটে চলেছি পবিত্র আল্লাহর ঘরের দিকে। মহান কালো ঘনকটি সরল মহিমায় উদিত হয়েছে, যা অর্জনের লক্ষ্যে লক্ষাধিক মানুষ তাদের জীবন হারিয়েছে এবং আরো লক্ষাধিক লোক তা দেখার জন্য জান্নাত খুঁজে পেয়েছে …। 'তাওয়াফ' কবির শব্দগুলি ব্যবহার করার জন্য একটি প্রতীক কেবল। একজন প্রেমিক তার প্রেয়সীর ঘর প্রদক্ষিণ করে নিজেকে সম্পূর্ণরূপে আত্মসমর্পণ করে দেয় এবং প্রিয়জনের জন্য তার সমস্ত স্বার্থ বিসর্জন দেয়। আত্মসমর্পণের সেই চেতনায় নিয়েই হাজীরা 'তাওয়াফ' করেন”।
১৯৩৪ সালে লিখিত তার "পিলগ্রিমেজ টু মক্কা " বইটি একজন স্কটিশ মহিলার প্রথম হজের বিবরণ এবং তার এই ডায়েরিটি হজসফরের সবচেয়ে পুরানো একটি রেকর্ড। তিনি সারাজীবন ব্যাপকভাবে ভ্রমণ করেছেন এবং কেনিয়া: ল্যান্ড অফ ইলিউশন নামে আরেকটি বইও লিখেছেন। ২য় বিশ্বযুদ্ধের সময় যে মুসলমানরা ব্রিটেনের পক্ষে যুদ্ধ করেছিল তারা ওকিং মসজিদে তাদের ঈদের নামাজ আদায় করছিল; তিনি ওয়াকিং মসজিদে সেই ঈদের নামাজের আইকনিক ছবিতে কিছু অভিজাতদের মধ্যে ছিলেন। তিনি উইলিয়াম কুইলিয়াম এবং তৎকালীন অন্যান্য অভিজাত ইংরেজ পুরুষ ও মহিলাদের মতো দাওয়াতে ব্যাপকভাবে জড়িত ছিলেন।
তিনি একজন সাবলীল আরবি বক্তা ছিলেন এবং দাবি করেছিলেন যে, তিনি সারা জীবন মুসলিম ছিলেন এবং তার ধর্মান্তরিত হওয়ার কোনো অন্তর্নিহিত মুহূর্ত ছিল না। লেডি ইভলিনের জীবন, তার ধর্মান্তর এবং মক্কায় তার তীর্থযাত্রা সম্পর্কে সবই তার সেই ডায়েরিতে রেকর্ড করা হয়েছে যা সম্প্রতি পুনঃপ্রকাশিত হয়েছে। তাঁর সম্পর্কে তার নাতি মেজর ফিলিপ হোপ-কোবল্ড বলেন, "তিনি একজন খুব প্রাণবন্ত, আশ্চর্য অ্যাংলো-স্কট মুসলিম ছিলেন, যিনি কাজ করতে পছন্দ করতেন এবং মানুষকেও ভালোবাসতেন"।
মৃত্য
লেডি ইভলিন ১৯৬৩ সালে মারা যান এবং ওয়েস্টার রসে তার গ্লেনকার্ন এস্টেটের একটি দূরবর্তী পাহাড়ের ধারে তাকে দাফন করা হয়েছিল। স্কটল্যান্ডে তার জানাযা করার জন্য কোন মুসলিম ছিল না। তাই তারা ওয়াকিং মসজিদের সাথে যোগাযোগ করেছিল এবং ইমাম তার জানাযা করার জন্য বরফের মধ্যে উপরে উঠেছিলেন।কারণ জয়নব শর্ত দিয়েছিলেন যে, তাকে যেন মক্কার মুখোমুখি একটি পাহাড়ে দাফন করা হয় এবং কবরের ফলকে নিম্নলিখিত শব্দগুলি লেখা: "আল্লাহু নুর-উস-সামাওয়াতি ওয়াল আরদ" (মহান আল্লাহ আকাশ ও পৃথিবীর আলো)।
হ্যাপি থেকে আমাতুল্লাহ
হ্যাপি থেকে আমাতুল্লাহ সাদিকা সুলতানা সাকী কর্তৃক সাক্ষাৎকার নেওয়া তথ্য থেকে আব্দুল্লাহ আল ফারুক সম্পাদিত একটি আলোচিত সাক্ষাৎকারধর্মী বই। এই বইটিতে প্রাক্তন মডেল নাজনীন আক্তার হ্যাপি কীভাবে অভিনয় জীবন ত্যাগ করে একজন প্রায়োগিগ মুসলিম হয়ে উঠলেন, সেটি বিস্তারিতভাবে বর্ণনা করা হয়েছে। বইটি বাংলাদেশে জনপ্রিয়তা লাভ করেছে, এমনকি ফ্রান্সের আন্তর্জাতিক গনমাধ্যম এএফপি বইটি নিয়ে বিশেষ প্রতিবেদন প্রকাশ করেছে। বইটি ২০১৭ সালে মাকতাবাতুল আজহার নামক প্রকাশনা থেকে সর্বপ্রথম প্রকাশিত হয়েছে।
বিষয়বস্তু
নাজনীন আক্তার হ্যাপি বাংলাদেশি একজন মডেল ও অভিনেত্রী, তবে হ্যাপি ২০১৪ সালের শেষের দিকে সর্বপ্রথম বাংলাদেশের জাতীয় দলের ক্রিকেটার রুবেল হোসেনের সঙ্গে প্রেমের সম্পর্কের টানা-পোড়নের বিষয় নিয়ে আলোচনায় আসে। সেই সময় হ্যাপি রুবেলের বিরুদ্ধে বিয়ের প্রলোভন দেখিয়ে ধর্ষণের অভিযোগ তোলে। তবে এই ঘটনার পরেই তিনি মডেল ও অভিনয় জীবন ছেড়ে দিয়ে ইসলামের প্রতি অনুরক্ত হয়। তিনি ইসলামের প্রাথমিক বিধানসহ পুর্নাঙ্গ পর্দা করা এবং ইসলামের দাওয়াতের কাজ শুরু করেন। তিনি ইসলামি অরাজনৈতিক সংগঠন তাবলীগ জামাতের সাথে সংযুক্ত হন। এই কাজগুলো তিনি কীভাবে করেছেন, ধারাবাহিকভাবে এই বইতে সেটি বর্ণনা করা হয়েছে।
বইয়ের সম্পাদক জানান, এই বইতে ১০৪টা প্রশ্নের মাধ্যমে হ্যাপির জীবনী জানার চেষ্টা করা হয়েছে। হ্যাপির শৈশবকাল, তারুণ্যের বয়স, অভিনয় জীবন সম্পর্কে ধারণা এবং সবশেষে ইসলামি জীবনে প্রবেশের ধাক্কাটা কীভাবে লাগলো এইসব বইয়ে স্থান পেয়েছে। এরপরে হ্যাপি কীভাবে নামাজি, পর্দানশীল একজন দ্বীনের দায়ী হয়ে উঠলো এগুলো আলোচনা করা হয়েছে। বইয়ের বর্ণনামতে, হ্যাপি ইরানি একটি সিনেমা দেখে ইসলামের পথে আসতে উদ্বুদ্ধ হয়েছে। তবে এই বইতে ইচ্ছাকৃতভাবে হ্যাপির কথামত ক্রিকেটার রুবেল হোসেনের সাথে সম্পর্কের জীবন এড়িয়ে যাওয়া হয়েছে।
পটভূমি
হ্যাপি ইসলামি জীবনে প্রবেশের পর তার নাম পরিবর্তন করে আমাতুল্লাহ রাখেন। ফেসবুক থেকে সকল ছবি মুছে দেন, এবং ছেলে বন্ধুদের আনফ্রেন্ড করে দেন। এই বইটি প্রকাশের ৬-৭ মাস আগে হ্যাপি একদিন ফেসবুক ওয়ালে তার জীবনী নিয়ে বই প্রকাশের জন্য অনুরোধ করে। তখন তার ফ্রেন্ডলিস্টে থাকা সাদিকা সুলতানা সাকী এই আহবানে সাড়া দেন। সাকী তার সাক্ষাৎকার নেওয়ার পরে, তার স্বামী আব্দুল্লাহ আল ফারুক সম্পাদনা করে এই বইটি প্রকাশ করেন।
জনপ্রিয়তা
বইটি প্রকাশের পরই হ্যাপির জীবনে কেন ইসলামিক পরিবর্তন আসলো, এটা নিয়ে মানুষের কৌতূহল সৃষ্টি হয়। এরপর বইটি নিয়ে ফ্রান্সের আন্তর্জাতিক গনমাধ্যম এএফপি বইটি নিয়ে বিশেষ প্রতিবেদন প্রকাশ করলে বইয়ের বিক্রি আরো বেড়ে যায়। তখন দেশীয় গনমাধ্যম বইটি নিয়ে আলোচনা শুরু হয়। ২০২২ সালে বই রিভিউ ওয়েবসাইট গুডরিডসে এই ২২ জন রেটারে বইটির রেটিং রয়েছে ৩.৮ স্টার।
আরশাদ আলী (ক্রিকেটার)
আরশাদ আলী (জন্ম ৬ এপ্রিল ১৯৭৬) সংযুক্ত আরব আমিরাতের ক্রিকেটার। পাকিস্তানের পাঞ্জাব অঞ্চলে জন্ম নেওয়া আলি ২০০৪ ক্রিকেটের এশিয়া কাপে দেশের হয়ে প্রতিনিধিত্ব করেছেন।